“Milliy haydovchilik guvohnomasining hamda avtomototransport vositasi ro‘yxatdan o‘tkazilganligi to‘g‘risidagi guvohnomaning yangi namunalarini joriy etish chora-tadbirlari to‘g‘risida”gi hukumat qaroriga o‘zgartirishlar kiritildi. Foto: TASS/Aleksandr Ryumin Adliya vazirligi xabariga ko‘ra, eski haydovchilik guvohnomalari quyidagi muddatlarda yangisiga majburiy almashtiriladi: 2010 yilgacha berilganlari – 2022 yil 31 martgacha;   2010 – 2012 yillarda berilganlari – 2022 yil 30 iyungacha;   2013 – 2015 yillarda berilganlari – 2022 yil 30 sentyabrgacha;   2015 yildan keyin berilganlari – 2022 yil 31 dekabrgacha. Ilgari 2021 yil 31 dekabrgacha almashtirish majburiy edi. Yuqoridagi muddatlargacha almashtirilmagan guvohnomalar haqiqiy emas deb hisoblanadi. Avvalroq, eski haydovchilik guvohnomalari yangisiga 4 ta ssenariy bo‘yicha almashtirilishi kutilayotgani xabar berilgandi.